Tog‘ chang‘i sporti 2026-yilgi Qishki Olimpiada o‘yinlarida — Saralash

Quyida 2026-yilgi qishki Olimpiada oʻyinlaridagi togʻ changʻi sporti musobaqalari uchun saralash qoidalari va kvotalarni taqsimlash haqida maʼlumot berilgan.

## Saralash qoidalari
### Kvotalar
Olimpiada oʻyinlarida maksimal 306 nafar sportchiga ishtirok etishga ruxsat beriladi. Har bir milliy olimpiya qoʻmitasidan (MOQ) eng koʻpi bilan 22 nafar sportchi qatnashishi mumkin, bu bir mamlakatdan eng koʻpi bilan 11 nafar erkak va 11 nafar ayolga ruxsat berilishini anglatadi. Biror mamlakat hech bir musobaqada toʻrt nafardan ortiq sportchini ishtirok etish uchun yubora olmaydi. Har bir mamlakat har bir jins boʻyicha jamoaviy kombinatsiya musobaqalarida eng koʻpi bilan toʻrttagacha jamoa bilan qatnashishi mumkin.

Saralash uchun mamlakatda hech boʻlmaganda bir nafar sportchi boʻlishi kerakki, u yosh, tibbiy jihatdan sogʻlomlik boʻyicha asosiy talablarni va 2024-yil 1-iyuldan 2026-yil 18-yanvargacha boʻlgan natijalar asosida tuziladigan FIS ochko roʻyxatidagi belgilangan maksimal ochko chegarasidan past koʻrsatkichni bajargan boʻlishi lozim. Ochko roʻyxati texnik yoʻnalishlar (giant slalom va slalom) boʻyicha eng yaxshi beshta natijaning oʻrtacha qiymati va tezlik yoʻnalishlari (trassa boʻylab tushish, super G va super kombinatsiya) boʻyicha eng yaxshi ikki natijaning oʻrtachasi asosida hisoblanadi. Giant slalom yoki slalomda qatnashish uchun sportchining shu yoʻnalishlar boʻyicha oʻrtacha ochkosi 120 dan kam boʻlishi kerak. Trassa boʻylab tushish yoki super G musobaqalarida qatnashish uchun esa tegishli yoʻnalish boʻyicha ochkolari 80 dan kam boʻlishi shart. Jamoaviy kombinatsiya musobaqalarida qatnashish uchun MOQ tarkibida trassa boʻylab tushish meʼyorini bajargan sportchi hamda slalom meʼyorini bajargan sportchi boʻlishi lozim.

### Kvotalarni taqsimlash
;Asosiy kvota
Minimal asosiy mezonlarni bajargan har bir MOQ ga bitta erkak va bitta ayol uchun kvota ajratiladi.

;Mezbon mamlakat
Mezbon mamlakat (Italiya) ga har bir jins boʻyicha qoʻshimcha bitta kvota beriladi, lekin bunda barcha sportchilar yuqoridagi mezonlarni bajargan boʻlishlari kerak.

;Ochko roʻyxatidagi kuchli 30 talik
Jahon kubogi start roʻyxatining istalgan musobaqasi boʻyicha kuchli 30 talikdan hech boʻlmaganda bitta erkak va/yoki ayol sportchiga ega boʻlgan har bir MOQ ga asosiy kvotadan tashqari qoʻshimcha bitta erkak va/yoki ayol kvotasi beriladi. Agar bir sportchi bir nechta musobaqada kuchli 30 talikdan joy olgan boʻlsa, shu jins uchun ikkinchi qoʻshimcha kvota beriladi, yoki agar bitta musobaqada ikki xil sportchi kuchli 30 talikka kirgan boʻlsa ham shu qoida qoʻllanadi.

;Qolgan kvotalar
Qolgan kvotalar 2026-yil 18-yanvarda Olimpiyada kvotalari taqsimoti roʻyxati asosida belgilanadi. Yuqorida qayd etilgan kvotalarni ham qoʻshgan holda jami 306 ta kvotaga yetguncha oʻrinlar taqsimlanadi. Biror mamlakat oʻzining maksimal chegarasiga yetgach, oʻsha mamlakatning qolgan sportchilari roʻyxatda boʻlsa ham hisobga olinmaydi. Roʻyxat (jadval) har bir sportchini oʻzining ikki eng yaxshi yoʻnalishida (erkaklar va ayollar birga) kuchli 500 talikdagi holatiga asoslanadi. Bu qoʻshimcha kvotalar jins boʻyicha aniq ajratiladi va jami 153 nafar erkak va 153 nafar ayol ishtirokchidan iborat tarkibni shakllantirish uchun ishlatiladi.

Sportchini yuqoridagi mezonlar boʻyicha faqat bir marta hisoblash mumkin. Masalan, agar bir mamlakatda uchala mezonni ham bajargan faqat bitta sportchi boʻlsa, u holda faqat bitta kvota beriladi (3 ta emas).

## Saralash yakuni
„Asosiy“ kvotaga ega MOQlar minimal ishtirok mezonlarini bajargan boʻlib, Olimpiadada qatnashishi kafolatlangan. Ammo „kuchli 30 talik“ va „qoʻshimcha“ kvotalar kafolatlanmagan va 2026-yil 18-yanvargacha oʻzgarib turishi mumkin.

FIS yakuniy kvota roʻyxatlarini 2026-yil 19-yanvarda eʼlon qildi. Shu sanadan keyingi qayta taqsimlashlar tegishli joylarda qayd etilgan.

### Har bir musobaqa boʻyicha navbatdagi munosib MOQ
Qayta taqsimlash jarayonida bir mamlakat bitta musobaqa boʻyicha birdan ortiq kvotaga daʼvogar boʻlishi mumkin. Faqat kvotani qabul qila oladigan MOQlar roʻyxatga kiritiladi, biror MOQ kvotadan voz kechganidan soʻng u keyingi imkoniyatlar roʻyxatidan chiqarib tashlanadi. Oʻn nafar ayol va besh nafar erkak uchun kvota boʻshagan. Qalin qilib yozilgan MOQlar kvotalarni qabul qilgan.

## Izohlar

## Manbalar